CELEX: 62014FN0094
Language: el
Date: 2014-09-15 00:00:00
Title: Υπόθεση F-94/14: Προσφυγή-αγωγή της 15ης Σεπτεμβρίου 2014 — ZZ κατά ΕΚΤ

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/49
            
         Προσφυγή-αγωγή της 15ης Σεπτεμβρίου 2014 — ZZ κατά ΕΚΤ
   (Υπόθεση F-94/14)
   (2015/C 007/57)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωποι: L. Levi και M. Vandenbussche)
   
      Καθής-εναγομένη: Ευρωπαϊκή Κεντρική Τράπεζα (ΕΚΤ)
   
      Αντικείμενο και περιγραφή της διαφοράς
   
   Ακύρωση της αποφάσεως της Εκτελεστικής Επιτροπής της ΕΚΤ περί μη χορηγήσεως στον προσφεύγοντα-ενάγοντα πρόσθετης αυξήσεως μισθού για το έτος 2014, στο πλαίσιο της διαδικασίας της ετήσιας αναθεωρήσεως των μισθών και των πριμοδοτήσεων.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Εκτελεστικής Επιτροπής της ΕΚΤ, η οποία ελήφθη στις 25 Φεβρουαρίου 2014 και κοινοποιήθηκε στο προσωπικό στις 3 Μαρτίου 2014, περί μη χορηγήσεως στον προσφεύγοντα-ενάγοντα πρόσθετης αυξήσεως μισθού για το έτος 2014,
            
         
               —
            
            
               να ακυρώσει τη ληφθείσα στις 7 Ιουλίου 2014 απόφαση περί απορρίψεως της ειδικής διοικητικής προσφυγής της 1ης Ιουλίου 2014,
            
         
               —
            
            
               εφόσον κρίνεται αναγκαίο, να ακυρώσει την απόφαση του προϊσταμένου του αρμοδίου τμήματος/ΓΔ-H να μην προτείνει στον προσφεύγοντα-ενάγοντα πρόσθετη αύξηση μισθού ούτε να εξετάσει το ενδεχόμενο αυτό, η οποία κοινοποιήθηκε εμμέσως με την από 25 Φεβρουαρίου 2014 απόφαση της Εκτελεστικής Επιτροπής και με την από 1ης Ιουλίου 2014 απόφαση περί απορρίψεως της ειδικής διοικητικής προσφυγής,
            
         
               —
            
            
               να αποκαταστήσει την εκτιμώμενη σε 51  962 ευρώ υλική ζημία η οποία συνίσταται στην απώλεια της ευκαιρίας να λάβει πρόσθετη αύξηση μισθού για το έτος 2014 ή, εναλλακτικώς, να ακυρώσει τη διαδικασία που κατέληξε στην απόφαση της 25ης Φεβρουαρίου 2014 και στη διοργάνωση από την ΕΚΤ νέας διαδικασίας για τη χορήγηση πρόσθετων αυξήσεων μισθού για το έτος 2014,
            
         
               —
            
            
               να αποκαταστήσει την ηθική βλάβη η οποία υπολογίζεται ex aequo et bono σε 5  000 ευρώ,
            
         
               —
            
            
               να καταδικάσει την καθής-εναγομένη στο σύνολο των δικαστικών εξόδων.